NCT

Οι NCT (Κορεάτικα: 엔시티) είναι Νοτιοκορεάτικο μουσικό συγκρότημα που σχηματίστηκε από την SM Entertainment. Το όνομα του συγκροτήματος αποτελεί την συντόμευση του Hallyu project Neo Culture Technology, έννοια που επινόησε ο ιδρυτής της SM Entertainment Lee Soo-man για να περιγράψει την ιδέα του συγκροτήματος να αποτελείται από απεριόριστο αριθμό μελών διαχωρισμένων σε πολλαπλές υποομάδες, τα λεγόμενα "sub-units", με έδρα διάφορες πόλεις παγκοσμίως.

Η πρώτη υποομάδα του συγκροτήματος, οι NCT U, έκανε το ντεμπούτο της στις 9 Απριλίου του 2016, με τα ψηφιακά single “The 7th Sense” και “Without You”. Η δεύτερη υποομάδα, οι NCT 127, με έδρα την Σεούλ, έκανε το ντεμπούτο της στις 10 Ιουλίου του 2016 με το μίνι άλμπουμ NCT #127. Η τρίτη υποομάδα, οι NCT Dream, έκανε το ντεμπούτο της στις 24 Αυγούστου του 2016 με το single “Chewing Gum” και η τέταρτη με όνομα WayV και έδρα την Κίνα έκανε το ντεμπούτο της στις 17 Ιανουαρίου 2019 με το άλμπουμ "The Vision".

Ιστορία

2013-2016: Δραστηριότητες πριν το ντεμπούτο και σχηματισμός του συγκροτήματος 
Τον Δεκέμβριο του 2013 η δισκογραφική εταιρία SM Entertainment παρουσίασε μια ομάδα εκπαιδευόμενων-idols, των SM Rookies. Σε αυτή την ομάδα μέχρι την αρχή του Ιανουαρίου του 2016 συμπεριλαμβάνονταν 16 μέλη, τα οποία προετοιμάζονταν σταδικά για το ντεμπούτο τους ως NCT. Τα μέλη που αποτέλεσαν τους SM Rookies έγιναν μέλος της SM Entertaintment μέσα από διάφορες οντισιόν που διοργάνωνε η ίδια η δισκογραφική εταιρία τόσο στην Κορέα όσο και σε άλλες χώρες (SM Global Auditions). 

Τον Ιανουάριο του 2016, ο ιδρυτής της SM Entertainment Lee Soo-man σε παρουσίασή του στο SM Coex Artium με όνομα SMTOWN: New Culture Technology 2016, μίλησε για τα σχέδια της εταιρείας για ένα νέα ανδρικό συγκρότημα σχετικά με τη στρατηγική «πολιτιστικού περιεχομένου» τους που θα κάνουν ντεμπούτο σε διαφορετικές ομάδες με έδρα διαφορετικές χώρες του κόσμου.

2016-2017: Ντεμπούτο των NCT U, NCT 127, NCT Dream 
Στις 4 Απριλίου 2016, η SM Entertainment ανακοίνωσε την πρώτη υποομάδα των NCT, οι NCT U, αποτελούμενο από 6 μέλη: Taeil, Taeyong, Doyoung, Ten, Jaehyun, και Mark. Οι NCT U κυκλοφόρησαν 2 ψηφιακά singles, το “The 7th Sense” στις 9 Απριλίου και το “Without You” στις 10 Απριλίου σε 2 εκδοχές (μια κορεάτικη εκδοχή μελοποιημένη από τον Taeil, Doyoung, και Jaehyun και μια κινέζικη εκδοχή μελοποιημένη με την πρόσθεση του Kun των SM Rookies).

Στις 9 Απριλίου 2016 οι NCT U έκαναν την πρώτη τους εμφάνιση σε εκπομπή με το NCT On Air στην εφαρμογή V-app του Naver, την οποία παρουσίαζε ο Kim Hee-chul των Super Junior. Την ίδια ημέρα, είχαν την πρώτη τους ζωντανή περφόρμανς στην Κίνα στα 16α Music Feng Yun Bang Awards μαζί με άλλα δύο κινέζικα μέλη, Kun και Winwin. Το γκρουπ έκανε το ντεμπούτο του στην μουσική εκπομπή Music Bank της KBS στις 15 Απριλίου και έπειτα εμφανίστηκε σε τρεις κύκλους του δικού του ριάλιτι NCT Life, μαζί με άλλα μέλη των SM Rookies.

Την 1η Ιουλίου, η SM Entertainment ανακοίνωσε τη δεύτερη υποομάδα των NCT, NCT 127. Οι NCT 127 έχουν ως έδρα την Σεούλ, με τον αριθμό «127» να αναπαριστά τις συντεταγμένες του γεωγραφικού μήκους της Σεούλ. Οι NCT 127 έκαναν στις 7 Ιουλίου, έκαναν το επίσημη εμφάνιση του ντεμπούτο τους στην μουσική εκπομπή M Countdown  παρουσιάζοντας το τραγούδι τους “Fire Truck” και “Once Again” από το άλμπουμ τους.  Το EP NCT #127 κυκλοφόρησε ψηφιακά στις 10 Ιουλίου και φυσικά στις 11 Ιουλίου. Στις 29 Ιουλίου, η υποομάδα κυκλοφόρησε το single “Taste the Feeling” για το project SM Station σε συνεργασία με την Coca-Cola. Στο ντεμπούτο τους παρουσιάστηκαν ως ένα επταμελές συγκρότημα, το οποίο αποτελούνταν από τους: Taeil, Yuta, Taeyong, Jaehyun, Winwin, Mark και Haechan. Τον Δεκέμβριο του 2016 προστέθηκαν στο συγκεκριμένο sub-unit δύο νέα μέλη, ο Doyoung, ο οποίος αποτελούσε και μέλος των NCT U και ο Johnny. 

Στις 18 Αυγούστου, η SM Entertainment ανακοίνωσε ότι η τρίτη υποομάδα των NCT θα ονομαζόταν NCT Dream. Η υποομάδα αποτελείται από επτά μέλη: Mark, Renjun, Jeno, Haechan, Jaemin, Chenle, και Jisung. Το πρώτο τους single “Chewing Gum” κυκλοφόρησε στις 24 Αυγούστου και η υποομάδα έκανε την εμφάνιση του ντεμπούτο της στο M Countdown στις 25 Αυγούστου.

2018: NCT 2018

Το 2018 η SM Entertaintment πρόσθεσε άλλα 3 μέλη στους NCT, τους Kun, Jungwoo και Lucas. 

Στις 16 Μαρτίου του 2018 δημοσιεύτηκε το πρώτο άλμπουμ των NCT, στο οποίο συμμετείχαν και τα 18 μελή, με τίτλο NCT 2018 Empathy, προβάλοντας όλα τα υπάρχοντα sub-units: "Boss"(NCT U: Taeyong, Doyoung, Jaehyun, Winwin, Jungwoo, Lucas, Mark), "Baby Don't Stop" (NCT U: Taeyong, Ten), "Go" (NCT Dream), "Yestoday" (NCT U: Taeyong, Doyoung, Mark, Lucas), "Touch" (NCT 127) και "Black on Black" (NCT).

Στις 12 Οκτωβρίου με την έκδοση του άλμπουμ Regular-Irregular των NCT 127 ανακοινώθηκε και η προσθήκη του Jungwoo ως μέλος του συγκεκριμένου sub-unit, καθιστωντας τους NCT 127 ένα δεκαμελές συγκρότημα(Taeil, Johnny, Taeyong, Yuta, Doyoung, Jaehyun, Winwin, Jungwoo, Mark, Haechan).

2019:Ντεμπούτο των WayV 
Την 1η Ιανουαρίου 2019, ανακοινώθηκε το ντεμπούτο των WayV. Το επταμελές γκρούπ αποτελείται από τους Kun, Ten, Winwin, Lucas, Xiaojun, Hendery, και Yangyang, οι οποίοι ξεκίνησαν με το διαδικτυακό τους EP " The Vision" στις 17 Ιανουαρίου 2019. Παρόλο που οι WayV αρχικά παρουσιάστηκαν ως η κινέζικη υποομάδα των NCT, λειτουργούν ως ένα ανεξάρτητο C-Pop γκρουπ, το οποίο ελέγχει το κινεζικό παράρτημα της δισκογραφικής εταιρίας SM Entertaintment, Label V.

2020: NCT 2020 
Στις 27 Ιανουαρίου, οι NCT 127 ανέρτησαν ένα βίντεο κλιπ για το τραγούδι τους "Dreams Come True". Στις 6 Μαρτίου δημοσίευσαν το άλμπουμ τους με τίτλο Neo Zone και κύριο τραγούδι το "Kick It". Στο συγκεκριμένο άλμπουμ δεν συμμετείχε ο Winwin, ο οποίος αποτελούσε ενεργό μέλος των WayV, παρόλα αυτά συμπεριλάμβανε τον Jungwoo, ο οποίος είχε αποσυρθεί για λίγους μήνες, λόγω προβλημάτων που αφορούσαν την υγεία του. Στις 19 Μαϊου οι NCT 127 έβγαλαν μια ανασκευασμένη έκδοση του τελευταίου τους άλμπουμ, με τίτλο Neo Zone: The Final Round με κύριο τραγούδι του άλμπουμ το τραγούδι "Punch"

Στις 29 Απριλίου, οι NCT Dream (Renjun, Jeno, Haechan, Jaemin, Chenle, Jisung) έβγαλαν το τέταρτο ΕΡ τους με τίτλο Reload και κύριο τραγούδι το "Ridin". Αφού τελείωσαν τα promotions του άλμπουμ, η SM Entertaintment ανακοίνωσε την κατάργηση του συστήματος της "αποφοίτησης" των μελών του συγκεκριμένου sub-unit, όταν φτάσουν την ηλικία των 20, καθώς και την επιστροφή του Mark.

Στις 9 Ιουνίου η κινέζικη υποομάδα WayV έβγαλε το πρώτο άλμπουμ μεγάλου μήκους με τίτλο Awaken The World και κύριο τραγούδι το "Turn Back Time".

Στις 15 Σεπτεμβρίου ανακοινώθηκε ένα νέο πρότζεκτ με τίτλο NCT 2020, στο οποίο θα συμμετέχουν και τα  23 μέλη[NCT 127 (Taeil, Johnny, Taeyong, Yuta, Doyoung, Jaehyun, Winwin, Jungwoo, Mark, Haechan), NCT Dream (Mark, Renjun, Jeno, Jaemin, Haechan, Chenle, Jisung), WayV (Kun, Ten, Winwin, Lucas, Hendery, Xiaojun, Yangyang)]. Με το συγκεκριμένο πρότζεκτ έγινε φανερό το γεγονός ότι οι WayV αποτελούν όντως sub-unit των NCT και ότι δεν είναι ένα ξεχωριστό συγκρότημα, ενώ ακόμα ανακοινώθηκε και η προσθήκη δύο νέων μελών στους NCT, του Sungchan και του Sotaro.

Μέλη  

Τα μέλη είναι σε σειριά από τον μεγαλύτερο ηλικιακά στον μικρότερο.
Taeil (태일): NCT 127, NCT U, NCT 2018, NCT 2020, NCT 2021
Taeyong (태용): NCT 127, NCT U, NCT 2018, NCT 2020, NCT 2021
Johnny (쟈니): NCT 127, NCT U, NCT 2018, NCT 2020, NCT 2021
Yuta (유타): NCT 127, NCT U, NCT 2018, NCT 2020, NCT 2021
Kun (쿤): WAYV, NCT U, NCT 2018, NCT 2020, NCT 2021
Doyoung (도영): NCT 127, NCT U, NCT 2018, NCT 2020, NCT 2021
Ten (텐): WAYV, NCT U, NCT 2018, NCT 2020, NCT 2021
Jaehyun (재현): NCT 127, NCT U, NCT 2018, NCT 2020, NCT 2021
Winwin (윈윈): NCT 127, NCT U, WAYV, NCT 2018, NCT 2020
Jungwoo (정우): NCT 127, NCT U, NCT 2018, NCT 2020, NCT 2021
Lucas (루카스): WAYV, NCT U, NCT 2018, NCT 2020
Mark (마크): NCT 127, NCT U, NCT DREAM, NCT 2018, NCT 2020, NCT 2021
Xiaojun (샤오쥔): WAYV, NCT U, NCT 2018, NCT 2020, NCT 2021
Hendery (헨드리): WAYV, NCT U, NCT 2018, NCT 2020, NCT 2021
Renjun (런쥔): NCT DREAM, NCT U, NCT 2018, NCT 2020, NCT 2021
Jeno (제노): NCT DREAM, NCT U, NCT 2018, NCT 2020, NCT 2021
Haechan (해찬): NCT 127, NCT U, NCT DREAM, NCT 2018, NCT 2020, NCT 2021
Jaemin (재민): NCT DREAM, NCT U, NCT 2018, NCT 2020, NCT 2021
Yangyang (양양): WAYV, NCT U, NCT 2020, NCT 2021
Shotaro (쇼타로): NCT U, NCT 2020, NCT 2021
Sungchan (성찬): NCT U, NCT 2020, NCT 2021
Chenle (천러): NCT DREAM, NCT U, NCT 2018, NCT 2020, NCT 2021
Jisung (지성): NCT DREAM, NCT U, NCT 2018, NCT 2020, NCT 2021

Παραπομπές 

Μουσική στη Νότια Κορέα
K-pop συγκροτήματα